Diari Oficial de la Generalitat Valenciana


Sumari del DOGV 6974, del 27-02-2013 (2013/1994)

RESOLUCIÓ de 20 de febrer de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni específic pel qual s'establix la col·laboració entre el Ministeri d'Economia i Competitivitat i la Generalitat, per al desplegament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2011 (exercici 2012).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6974

Data del DOGV
:   27-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1994


Data del document
:   20-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 20 de febrer de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni específic pel qual s'establix la col·laboració entre el Ministeri d'Economia i Competitivitat i la Generalitat, per al desplegament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2011 (exercici 2012). [2013/1994]  
El Ministeri d'Economia i Competitivitat i la Generalitat han subscrit, després de la tramitació prèvia reglamentària, el 28 de desembre de 2012, el conveni específic pel qual s'establix la col·laboració per al desplegament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2011 (exercici 2012).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0143/2013, i que figura com a annex d'esta resolució.  
  
Valencia, 20 de febrer de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni específic pel qual s'establix la col·laboració entre el Ministeri d'Economia i Competitivitat i la Generalitat, per al desplegament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2011 (exercici 2012).  
  
Madrid, 28 de desembre de 2012   
  
Intervenen,  
D'una banda, Luis de Guindos Jurado, ministre d'Economia i Competitivitat, nomenat pel Reial Decret 1826/2011, de 21 de desembre (BOE 307, 22.12.2011), que actua en l'exercici de les competències que té atribuïdes per l'article 12.2.g de la Llei 6/1997, de 14 d'abril, d'Organització i Funcionament de l'Administració General de l'Estat, i per la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
D'una altra banda, María José Catalá Verdet, consellera d'Educació, Cultura i Esport, nomenada per a este càrrec pel Decret 20/2012, de 7 de desembre, del president de la Generalitat, pel qual es cessen i es nomenen consellers, secretari i portaveu del Consell (DOCV 6919, 10.12.2012), autoritzada per a l'esmentat acte en virtut de l'Acord del Consell de data 14 de desembre de 2012.  
Les parts es reconeixen recíprocament la capacitat per a la firma d'este conveni i, per este motiu,  
  
Exposen  
L'Orde CIN/1579/2008, de 26 de maig, considera vigent l'Orde d'ECI/1520/2005, reguladora del Programa d'Incentivació de la Incorporació i Intensificació de l'Activitat Investigadora (Programa I3), i que ha d'adaptar-se en els seus fins a les prioritats i objectius del Pla Nacional 2008-2011.   
L'Orde LFQ 1208/2005 determina en el seu apartat octau que el programa es desplegarà per mitjà de la formalització de protocols generals de col·laboració plurianuals, que es concretaran per mitjà de convenis específics anuals.  
La ministra de Ciència i Innovació i el conseller d'Educació de la Generalitat Valenciana, amb data 10 de desembre de 2008, van firmar el protocol general de col·laboració en el Programa I3, en l'execució del Pla Nacional d'I+D+i 2008-2011.  
Correspon a l'Estat el «Foment i coordinació general d'investigació científica i tècnica», d'acord amb l'article 149.1.15 de la Constitució Espanyola, que s'instrumenta per mitjà del Pla Nacional I+D+i 2008-2011, aprovat per l'Acord del Consell de Ministres en la seua reunió de 17 de setembre de 2007.  
Que correspon a la Comunitat Valenciana promoure la investigació en virtut de les competències que en eixa matèria li conferix el contingut de l'article 49.7 de lla Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana.  
Per a desplegar el protocol general de col·laboració es formalitzarà el present conveni específic per a les actuacions de l'any 2011 (exercici 2012).  
I, per consegüent, les parts sotasignades ACORDEN subscriure el present conveni de col·laboració, que es regirà per les següents  
  
CLÀUSULES  
  
Primera. Objecte del conveni específic  
L'objecte del present conveni específic és el desplegament del protocol general de col·laboració relatiu al Programa d'Incentivació d'Incorporació i Intensificació de l'Activitat Investigadora (Programa I3) en la Comunitat Valenciana per a les actuacions de l'any 2011 (exercici 2012).  
  
Segona. Àmbits d'investigació preferents  
Els àmbits d'investigació que es consideraran preferents per a l'any 2011 són els corresponents a les àrees científiques i tecnològiques definides en el protocol general de col·laboració per als anys 2008-2011, en especial els orientats a la investigació bàsica o fonamental, davall els criteris de qualitat i excel·lència.  
  
Tercera. Línia d'incorporació estable: presentació de sol·licituds i requisits  
1. Els llocs de treball permanents de funcionaris i/o contractats laborals, que podran ser inclosos en el programa per a l'any 2011, hauran d'haver sigut ocupats durant el dit any, d'acord amb el que establix l'Orde de Bases ECI/1520/2005, de 26 de maig, desplegada en la Resolució de 20 de juliol de 2005, de la Secretaria d'Estat d'Universitats i Investigació, per la qual s'establixen els criteris d'avaluació en el programa I3, així com en les normes estatutàries i del règim jurídic propi aplicables a les universitats i la resta de centres d'I+D.   
  
Als efectes d'este conveni i en compliment dels requisits d'elegibilitat a què es referix l'apartat quint de l'Orde de Bases, es consoderarà lloc de treball ocupat l'any 2011 aquell lloc que es cobrisca bé per mitjà de contracte laboral, que necessàriament serà el primer del tipus a temps indefinit, o per nomenament i incorporació, en el cas del personal funcionari.  
Tant les dates de contracte o el nomenament, com les d'incorporació efectiva, hauran d'estar compreses entre l'1 de desembre de 2010 i el 31 de desembre de 2011.   
2. Per a gestionar les noves sol·licituds, vinculades als llocs de treball concedits pel Ministeri d'Economia i Competitivitat per a ser ocupats per investigadors del Programa Ramón y Cajal que complisquen els requisits requerits pel programa I3, a més de comptar amb el certificat I3, la Comunitat Valenciana remetrà a la Subdirecció General Relacions Institucionals (Secretaria d'Estat d'investigació, Desenrotllament i Innovació) la documentació exigida pel Programa I3 (Orde AJZ 6731/2005 de 26 de maig, i la Resolució de 20 de juliol de 2005) a fi de verificar que els candidats presentats complixen els requisits d'elegibilitat i el nivell de qualitat científica exigit per eixe programa.   
  
En qualsevol cas, els candidats hauran de haver complit el període mínim d'obtenció del doctorat (sis anys) l'any 2011 així com un període d'estades de 24 mesos en institucions diferents d'aquelles en què estan exercint el seu treball com a contractat estable o funcionari. A més, els candidats hauran d'haver finalitzat el seu contracte del Programa Ramón y Cajal en la quinta anualitat d'eixe contracte entre l'1 de desembre de 2010 i el 31 de desembre de 2011.  
Les sol·licituds es presentaran amb un sistema de firma electrònica avançada. Qualsevol presentació que es realitze d'una sol·licitud a través de la seu electrònica quedarà automàticament registrada en el Registre Electrònic del Ministeri d'Economia i Competitivitat (anteriorment Ministeri de Ciència i Innovació), regulat per l'Orde CIN/506/2010, de 26 de febrer.   
El certificat electrònic corresponent haurà de complir dos requisits:  
a) Ha de pertànyer a una persona acreditada prèviament com a representant de l'entitat interessada en el Registre Unificat de Sol·licitants.  
  
La inscripció prèvia del representant de l'entitat interessada en el Registre Unificat de Sol·licitants es podrà realitzar en la seu electrònica del Ministeri d'Economia i Competitivitat. En eixe registre, dins de l'apartat «registre de representant» podrà identificarse i definir el seu nom d'usuari i paraula clau. Este registre demanarà a l'usuari que identifique l'entitat sol·licitant, si no està prèviament identificada.  
  
Este pas no és necessari si en una convocatòria anterior s'ha inscrit en el Registre Unificat de Sol·licitants esmentat.  
b) Ha de correspondre a alguns dels certificats digitals admesos en la plataforma «@firma», que poden consultar-se en la seu electrònica del Ministeri d'Economia i Competitivitat, dins de l'apartat «Certificats digitals».  
La presentació que es realitze utilitzant un certificat digital que complisca els requisits anteriors quedarà automàticament registrada en el registre electrònic regulat per l'Orde CIN/506/2010, de 26 de febrer.  
  
3. El Ministeri d'Economia i Competitivitat transferirà a la Comunitat Valenciana la quantia màxima de 1.170.000 euros a l'efecte d'incentivar la captació i la incorporació estable de professors-investigadors espanyols i estrangers amb una trajectòria investigadora destacada.   
  
Eixa quantia correspon al cost del finançament de nou llocs de treball per un període de tres anys, equivalent al dels professors d'universitat (130.000 euros per a les tres anualitats).  
4. Per a complir millor els objectius del Programa I3, la Comunitat Valenciana remetrà al Ministeri d'Economia i Competitivitat la identificació dels investigadors els contractes dels quals puguen ser finançats pel Ministeri d'Economia i Competitivitat, així com còpies dels contractes indefinits, o dels nomenaments com a personal funcionari i les corresponents preses de possessió o certificats d'incorporació en el període assenyalat en la clàusula 3.1 d'este conveni.   
  
La justificació de la permanència en cada un dels llocs finançats es realitzarà a la finalització de cada anualitat durant els anys de vigència del present conveni entre l'1 de gener i el 31 de març. Igualment, serà remesa al Ministeri d'Economia i Competitivitat anualment la certificació d'haver realitzat el pagament dels havers de cada un dels investigadors finançats.   
5. La Comissió de Seguiment i Avaluació, establida en el protocol general, determinarà, una vegada avaluada la documentació remesa per la Comunitat Valenciana el nombre de places que definitivament s'han cobert amb la quantia màxima determinada.  
6. A l'efecte de l'avaluació de la trajectòria investigadora en la línia d'incorporació estable del programa i de la concessió o denegació de les corresponents ajudes a les entitats beneficiàries, s'aplicaran els criteris establits pel Ministeri d'Economia i Competitivitat, d'acord amb l'Orde ECI/1520/2005, del 26 de maig, desplegada per la Resolució de 20 de juliol de 2005, de la Secretaria d'Estat d'Universitats i Investigació del Ministeri d'Educació i Ciència, així com pel protocol general de col·laboració de 2008-2011.  
  
7. La Comunitat Valenciana garantix que les places d'investigadors contractats per les universitats i/o centres d'investigació dependents d'eixa comunitat autònoma, vinculades al conveni del Programa I3 de l'any 2011 (Exercici 2012), complixen el requisit establit en l'article 23, apartat u, de la Llei 39/2010, de 22 de desembre, de Pressupostos Generals de l'Estat per a l'any 2011.   
  
Quarta. Gestió de les ajudes  
1. La gestió de les ajudes del programa serà efectuada per part de la Comunitat Valenciana segons el règim jurídic establit en l'Orde ECI/1520/2005, de 26 de maig, i d'acord amb l'article 86 de la Llei 47 /2003, de 26 de novembre, General Pressupostària.  
2. La Comunitat Valenciana s'obliga a fer públic el finançament realitzat pel Ministeri d'Economia i Competitivitat de les ajudes que es concedisquen en relació amb les actuacions establides en este conveni.  
  
  
Quinta. Transferència pressupostària  
El Ministeri d'Economia i Competitivitat, a càrrec de l'aplicació pressupostària 27.13.463B 750, transferirà a la Comunitat Valenciana la quantitat màxima de 1.170.000 euros corresponents al Programa I3 - 2011 objecte del present conveni, a càrrec dels següents exercicis pressupostaris i d'acord amb la distribució següent:  
  
Any 2012: 585.000 euros, que s'abonaran en este exercici, després de la firma del conveni.  
Any 2013: 585.000 euros, que s'abonaran després de la reunió de la Comissió de Seguiment i Avaluació després de la recepció de conformitat de les justificacions remeses per la Comunitat Autònoma.  
  
Sexta. Justificació i reintegrament de romanents.  
1. La Comunitat Valenciana presentarà al Ministeri d'Economia i Competitivitat, abans del 31 de març de l'exercici pressupostari següent al de la primera transferència rebuda, una certificació fent constar que la transferència ha sigut integrada en el seu propi pressupost i destinada al finançament dels objectius del programa detallats en el present conveni específic, així com totes les justificacions que li siguen requerides, d'acord amb el que establix la normativa vigent i el protocol general de col·laboració.  
2. La Comunitat Valenciana s'obliga a reintegrar al Ministeri d'Economia i Competitivitat l'import del romanent no utilitzat o que no haja sigut destinat a la finalitat d'este conveni, abans del 31 de març de 2014, llevat que la Comissió de Seguiment i Avaluació haja acordat expressament autoritzar el seu ús en el conveni específic immediatament posterior a la data de reunió de la Comissió.  
3. La Comunitat Valenciana haurà de sotmetre's a les actuacions de comprovació i de control financer del Ministeri d'Economia i Competitivitat, a les de la Intervenció General de l'Administració de l'Estat i a les establides en la legislació aplicable del Tribunal de Comptes, als quals facilitarà tota la informació que siga requerida a este efecte, per a la qual cosa haurà de conservar les justificacions de l'aplicació dels fons concedits durant l'execució d'este conveni i un termini de quatre anys a comptar de la seua finalització.  
4. En el cas que existisquen candidats avaluats positivament pel Ministeri d'Economia i Competitivitat que havent ocupat una plaça estable renuncien a esta en el període dels anys de vigència del conveni, la Comunitat Valenciana informarà el Ministeri d'Economia i Competitivitat (Subdirecció General de Relacions Institucionals) d'este fet i proposarà nous candidats que complisquen els requisits d'elegibilitat i d'excel·lència científica especificats i exigits pel Programa I3, candidats-investigadors del Programa Ramón y Cajal en possessió del certificat I3 per a substituir els primers durant el període i pel pressupost restant.   
En tot cas, el Ministeri d'Economia i Competitivitat haurà de valorar i acceptar, si és el cas, els candidats substituts dels primers i la Comissió de Seguiment i Avaluació establida en el protocol 2008-2011 realitzarà el seguiment d'este procés, i haurà de verificar que s'han complit els acords d'este conveni 2011.  
  
Sèptima. Vigència del conveni específic  
1. El present conveni específic entrarà en vigor en la data de la seua firma i tindrà vigència als efectes dels compromisos econòmics adquirits amb caràcter plurianual per als anys 2012 i 2013 fins que es realitzen les justificacions i, si és el cas, els reintegraments establits en la clàusula anterior.  
2. No obstant el que establix l'apartat anterior, este conveni podrà extingir-se per acord mutu i voluntari d'ambdós parts, per desistiment d'alguna de les parts o per denúncia del conveni per incompliment d'alguna de les parts, a la qual es comunicarà fefaentment, amb audiència prèvia d'esta i amb, almenys, dos mesos d'antelació. En tot cas, hauran de complir-se els compromisos assumits amb les universitats i altres centres d'I+D. En qualsevol d'estos supòsits s'aplicarà el que disposa la clàusula sis d'este conveni als romanents no utilitzats.  
  
Octava. Naturalesa del conveni  
El present conveni té la naturalesa dels convenis establits en l'article 4.1c) del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, i es realitza a l'empara del que establix l'article 6.1 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.  
  
Novena. Resolució de controvèrsies  
1. El present conveni es regix, quant a la seua interpretació i desplegament, per l'ordenament jurídic administratiu, amb submissió expressa de les parts a la jurisdicció contenciosa administrativa, en els termes que s'establix en l'article 8.3 de la Llei 30/1992, del 26 de novembre, de Règim Jurídic de les Administracions Públiques i del Procediment Administratiu Comú. En tot cas, seran aplicables els principis de la vigent Llei de Contractes del Sector Públic per a resoldre els dubtes que puguen suscitar-se.  
2. La resolució de les controvèrsies i conflictes que es puguen plantejar sobre la interpretació i execució del present conveni hauran de resoldre's d'acord mutu de les parts, en el si de la Comissió de Seguiment i Avaluació del Programa. Si no es pot aconseguir este acord, les possibles controvèrsies hauran de ser resoltes tal com es disposa en l'article 44 de la Llei 29/1998, del 13 de juliol, reguladora de la jurisdicció contenciosa administrativa.  
I en prova de conformitat, les parts firmen el present conveni, per duplicat i a un sol efecte, en el lloc i la data a l'inici indicats.  
  
  
El ministre d'Economia i Competitivitat: Luis de Guindos Jurado.   
La consellera d'Educació, Cultura i Esport: María José Catalá Verdet